Gualterius Mondale

Gualterius Fridericus "Fritz" Mondale (natus Ceylon in vico Minnesotensi die 5 Ianuarii 1928; mortuus domu Minneapoli die 19 Aprilis 2021.), causidicus et vir publicus, ab anno 1977 usque ad annum 1981, fuit secundus et quadragesimus Praeses Vicarius Civitatum Foederatarum, Iacobo Carter praesidente. Mondale, Senator e Minnesota (1964–1976), fuit candidatus Factionis Democraticae in comitiis praesidentialibus anno 1984 habitis, sed superatus est a Ronaldo Reagan, qui honorem iam gerebat, in victoria generis terrae lapsae: Reagan quadraginta novem civitates vicit, cum Mondale solum Minnesotam (civitatem suam) et Districtum Columbiae vicit. Mondale maxime senex praeses vicarius emeritus vivus factus est, Georgio H. W. Bush anno 2018 mortuo.

Mondale gradum A.B. in Universitate Minnesotensi anno 1951 accepit postquam Collegium Macalester frequentavit. Tum in Exercitu Civitatum Foederatarum militavit, Bello Coreano saeviente, antequam gradum iurisprudentiae anno 1956 accepit. Ioannam Adams anno 1955 in matrimonium duxit.

Notae

Bibliographia
Andelic, Patrick. 2019. Donkey Work: Congressional Democrats in Conservative America, 1974–1994.
Gillon, Steven M. 1992. The Democrats' Dilemma: Walter F. Mondale and the Liberal Legacy. The Contemporary American History Series. Novi Eboraci: Columbia University Press. ISBN 9780231076302. OCLC 463795021. Editio interretialis.
Mondale, Walter F. 1975. The Accountability of Power: Toward a Responsible Presidency. Novi Eboraci: D. McKay Company. ISBN 9780679505587. OCLC 924994584. Archivum.
Mondale, Walter, et Dave Hage. 2010. The Good Fight: A Life in Liberal Politics. Novi Eboraci: Scribner. ISBN 9780816691661. OCLC 965579928. Archivum.

 Nexus externus 

Categoria:Alumni Universitatis Minnesotensis
Categoria:Auctores Anglici
Categoria:Autobiographi Civitatum Foederatarum
Categoria:Causidici
Categoria:Incolae Minnesotae
Categoria:Presbyteriani Civitatum Foederatarum
Categoria:Praesides Vicarii Civitatum Foederatarum Americae
Categoria:Scriptores Civitatum Foederatarum